Centralna Danska
Centralna Danska (danski: Region Midtjylland) je jedna od 5 administrativnih regija Danske. Regija je uspostavljena 1. januara 2007. godine u sklopu danske administrativne reforme. Reforma je ukinula dotadašnje tradicionalne okruge (amter) i zamijenila ih sa pet novih administrativnih jedinica tj. regija. Istom reformom manje općine su se spajale u veće pri čemu je ukupan broj smanjen sa 271 na 98 općina. Regija Centralna Danska se sastoji od 19 općina. Prostire se na površini od 13.053 km2 a prema podacima od 1. januara 2018. godine u regiji je živjelo 1.313.596 stanovnika. Glavni i najveći grad je Aarhus, drugi najveći grad u Danskoj.